Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 359/12/5506	Martin, 12.7.2013
EEČ : 2-40-171-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
Obsahom zmieru je:
	Obvinená XXXXX vyhlásila, že spáchala skutok spočívajúci v tom,   že dňa 28.03.2012, okolo 16.00 hod., vo Vrútkach, XXXXX, okres XXXXX, ako držiteľka psa plemena staford nevykonala dostatočné opatrenia na zabránenie úteku svojho psa mimo oploteného pozemku, pri vynášaní odpadu nechala otvorenú bránu, cez ktorú pes vybehol na vedľajší pozemok  a zaútočil na chodkyňu XXXXX, nar. XXXXX, trvale bytom XXXXX,  ul. XXXXX XXXXX, vedúcu v tom čase svojho psa  a poškodenej  XXXXX spôsobil stratové hryzné poranenie veľkosti 7x3 cm a dve menšie hryzné poranenia v strednej tretine ľavého predkolenia, podľa odborného vyjadrenia zranenia hodnotené ako ľahké vyžadujúce vystavenie práceneschopnosti v trvaní minimálne 14 dní,

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
Obvinená XXXXX spáchala prečin ublíženia na zdraví podľa § 158 Trestného zákona. 
Obvinená XXXXX dňa 09.07.2013 zložila na účet Okresnej prokuratúry v Martine peňažnú sumu vo výške 50,-EUR na všeobecne prospešné účely, celá suma je určená na peňažnú pomoc obetiam trestnej činnosti podľa osobitného zákona.

Odôvodnenie: 
            Uznesením povereného príslušníka OO PZ XXXXX, pod XXXXX zo dňa 19.07.2012, bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX, nar. XXXXX v Martine, trvale bytom XXXXX, XXXXX XXXXX pre prečin ublíženia na zdraví podľa  § 158 Tr. zák. na skutkovom základe uvedenom vo výrokovej časti tohto uznesenia. 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor  so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu  a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu konštatujem, že obv. XXXXX sa vo svojej výpovedi ku skutku, ktorý sa jej kladie za vinu, priznala a po poučení o možnosti uzavretia zmieru vyjadrila s týmto alternatívnym spôsobom ukončenia trestného stíhania súhlas. Poškodená XXXXX taktiež vyslovila s vyššie uvedeným spôsobom ukončenia trestného stíhania súhlas.
Pre prečin ublíženia na zdraví podľa § 158 Tr. zák. trestný zákon umožňuje uložiť trest odňatia slobody až na jeden rok. 

Obvinená XXXXX a poškodená XXXXX uzavreli dňa 25.01.2013 pred probačným a mediačným úradníkom na Okresnom súde v Martine dohodu o zmieri, v rámci ktorej poškodená uviedla, že jej škoda spôsobená trestným činom zo strany obvinenej bola nahradená v plnom rozsahu.

Dňa 09.07.2013 obvinená zložila na účet Okresnej prokuratúry v Martine peňažnú sumu vo výške 50 EUR, určenú pre všeobecne prospešné účely. 
Poškodená spolu s obvinenou pri uzatváraní zmieru uviedli, že súhlasia s výškou stanovenej sumy určenej na všeobecne prospešné účely, ktorú obvinená zložila na účet Okresnej prokuratúry v Martine.
Predmetná suma je primeraná závažnosti spáchaného trestného činu.
          
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery, som dospela k záveru, že takýto spôsob rozhodnutia  je dostačujúci. 
	 
Na základe uvedených skutočností som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka